รัฐบาลไทย-ข่าวทำเนียบรัฐบาล-โฆษกรัฐบาลย้ำ รัฐบาลให้ความสำคัญกำหนดทรัพยากรน้ำเป็นวาระแห่งชาติ ส่งผลเกิด 44 โครงการสำคัญระดับประเทศ พร้อมกำหนดมาตรการรองรับฤดูฝน ฤดูแล้ง
วันอาทิตย์ที่ 29 มกราคม 2566
29/01/2566
โฆษกรัฐบาลย้ํา รัฐบาลให้ความสําคัญกําหนดทรัพยากรน้ําเป็นวาระแห่งชาติ ส่งผลเกิด 44 โครงการสําคัญระดับประเทศ พร้อมกําหนดมาตรการรองรับฤดูฝน ฤดูแล้ง
โฆษกรัฐบาลย้ํา รัฐบาลให้ความสําคัญกําหนดทรัพยากรน้ําเป็นวาระแห่งชาติ ส่งผลเกิด 44 โครงการสําคัญระดับประเทศ พร้อมกําหนดมาตรการรองรับฤดูฝน ฤดูแล้ง ทําให้ปี 64/65 ไม่มีการประกาศพื้นที่ประสบภัยแล้ง
วันที่ 29 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับทรัพยากรน้ําและกําหนดให้เป็นวาระแห่งชาติ โดยมีการกําหนดนโยบายวางแผนการบริการจัดการทรัพยากรน้ําของประเทศอย่างเป็นระบบครบวงจร ทําให้การขับเคลื่อนการบูรณาการการบริหารจัดการน้ําของภาครัฐในปัจจุบันมีความก้าวหน้าเป็นอย่างมากและมีผลงานเป็นที่ประจักษ์หลายด้าน ทั้งการตั้งสํานักงานทรัพยากรน้ําแห่งชาติ (สทนช.) เมื่อวันที่ 25 ตุลาคม 2560 เพื่อเป็นองค์กรกลางด้านน้ํา มีภารกิจครอบคลุมการบริหารจัดการน้ําทั้งระบบ และขับเคลื่อนการบริหารจัดการทรัพยากรน้ําภายใต้ พ.ร.บ.ทรัพยากรน้ํา พ.ศ. 2561 และแผนแม่บททรัพยากรน้ํา 20 ปี ด้วยเทคโนโลยีสารสนเทศที่ทันสมัย พร้อมกับการยกระดับองค์ความรู้ผ่านทางความร่วมมือระหว่างประเทศ รวมไปถึงการปรับปรุงแผนแม่บทน้ํา การขับเคลื่อนโครงการสําคัญระดับประเทศโดยผลักดันสู่คณะกรรมการทรัพยากรน้ําแห่งชาติ หรือ กนช. ถึง 44 โครงการ การกําหนดมาตรการรองรับฤดูฝน ฤดูแล้ง การจัดทํากฎหมายลําดับรองที่แล้วเสร็จไป 25 ฉบับ การจัดตั้งคณะกรรมการลุ่มน้ํา การก่อตั้งองค์กรผู้ใช้น้ํา การจัดทําผังน้ําเสร็จไป 8 ลุ่มน้ํา เช่น ผังน้ําลุ่มน้ําชี มูล เจ้าพระยา และท่าจีน และอยู่ระหว่างดําเนินการอีก 6 โครงการ เช่น ผังน้ําลุ่มน้ําภาคใต้ฝั่งตะวันออกตอนบน การทําแอปพลิเคชันต่าง ๆ เช่น Thai water plan (TWP), Thai Water Assessment (TWA), National Thai water เป็นต้น
นายอนุชาฯ กล่าวย้ําว่า นอกจากนี้ยังมีการดําเนินการซึ่งมีความก้าวหน้าที่ใกล้เข้าสู่ความสําเร็จในหลายด้าน ทั้งด้านแผน เช่น ปรับปรุงกรอบแนวทางและค่าเป้าหมายแผนแม่บทน้ํา 20 ปี เพื่อรองรับการเปลี่ยนแปลงสภาพภูมิอากาศและการใช้ธรรมชาติเป็นฐาน ซึ่งแผนแม่บทที่ได้มาจะขยายผลไปในแผนแม่บทลุ่มน้ําที่จะเชื่อมโยงระดับพื้นที่ไปสู่แผนปฏิบัติการ ด้านบูรณาการจัดการน้ํา เช่น ใช้การบริหารจัดการน้ําแบบกลุ่มภูมิภาคและลุ่มน้ํา รวมถึงเน้นการป้องกันเชิงรุก ซึ่งการขับเคลื่อนมาตรการฤดูแล้ง ปี 64/65 ส่งผลให้มีการเพาะปลูกเกินแผนเพียง 1.69 ล้านไร่ เมื่อเทียบกับฤดูแล้ง ปี 63/64 ที่มีการเพาะปลูกเกินแผนมากกว่า 4.3 ล้านไร่ มูลค่าความเสียหายน้อยลง รวมถึงการป้องกันพื้นที่เศรษฐกิจได้อย่างมีประสิทธิภาพ โดยปี 64/65 ไม่มีการประกาศพื้นที่ประสบภัยแล้ง
“ภายใต้ความท้าทายของสภาพภูมิอากาศที่เปลี่ยนแปลง รัฐบาลได้มีการติดตามสถานการณ์น้ําอย่างใกล้ชิดและมีความห่วงใยผลกระทบที่เกิดขึ้นกับประชาชน โดยเฉพาะสถานการณ์ปัจจุบันซึ่งยังคงมีน้ําท่วมขังในหลายพื้นที่นั้น นายกรัฐมนตรีก็ได้สั่งการให้ทุกหน่วยงานเร่งดําเนินการระบายน้ําให้กลับสู่สภาวะปกติโดยเร็ว พร้อมทั้งให้ความช่วยเหลือ ฟื้นฟู เยียวยา ประชาชนที่ได้รับผลกระทบอย่างเต็มที่ รวมทั้งให้ดําเนินการตาม 13 มาตรการรับมือฤดูฝน เพื่อเตรียมการเข้าสู่ฤดูฝนของพื้นที่ภาคใต้ด้วย อย่างไรก็ตามแม้ว่าปีนี้จะมีปริมาณน้ําต้นทุนมากในทุกพื้นที่ และมีโอกาสเสี่ยงขาดแคลนน้ําน้อย นายกรัฐมนตรีก็ได้กําชับให้ทุกหน่วยงานดําเนินการตาม 10 มาตรการรองรับฤดูแล้ง ตามที่ กนช. ได้เห็นชอบแล้วอย่างเคร่งครัดอีกด้วย” นายอนุชาฯ กล่าว